চুরি গেল দিল্লির মুখ্যমন্ত্রী অরবিন্দ কেজরীবাল-এর সাধের গাড়ি। এক সর্বভারতীয় সংবাদমাধ্যমে প্রকাশিত খবর অনুয়ায়ী, দিল্লিতে খোদ মুখ্যমন্ত্রীর দফতর থেকেই গাড়িটি চুরি গিয়েছে। ওয়াগনর গাড়িটি এক ব্যক্তি আম আদমি পার্টিকে দিয়েছিলেন। দিল্লির মুখ্যমন্ত্রী হওয়ার পরে কেজরীবালই সেটি ব্যবহার করতেন। 
প্রসঙ্গত, যে ব্যক্তি গাড়িটি দিয়েছিলেন, তাঁর নাম কুন্দন শর্মা। ব্রিটেনে যাওয়ার আগে আম আদমি পার্টিকে গাড়িটি দান করেছিলেন তিনি। গাড়ির সঙ্গে একটি মোটর সাইকেল এবং টাকাও দিয়েছিলেন। ২০১৫ সালে আপ-এর কাজকর্ম নিয়ে অসন্তোষ প্রকাশ করে গাড়িটিও ফেরতও চেয়েছিলেন তিনি।